Բանն այն է, որ Արմեն Սարգսյանը երկու օր է բավական աշխույժ եւ համարժեք ջանք է գործադրում իրավիճակի խաղաղ հանգուցալուծման համար եւ հանդես է եկել քաղաքացիներին աջակցող չափազանց ուշագրավ հայտարարութուններով, Նոր Հայաստանի մասին հայտարարություններով, որն ըստ նրա ավելի ժողովրդավար է, քան նախորդ ամիսներին:Փոխարենը, ապրիլի 25-ի առավոտյան վերջնագրային տոնով խաղի մեջ մտնելու անհաջող փորձից հետո Կարեն Կարապետյանը գրեթե հետ է քաշվել եւ ներկայում խաղում է ավելի շատ կուլիսում, ընդ որում թերեւս ռուսական կուլիսում, փորձելով Կրեմլին համոզել, որ Հայաստանում տեղի ունեցողը ներքին գործ չէ եւ վտանգ է ՌԴ համար: Կարապետյա՞նն է այդպես համոզում, թե նա դեմքն է, իսկ Կրեմլին փորձում են համոզել նրա հետեւում գտնվող ռուսաստանահայ օլիգարխները Սամվել Կարապետյանի գլխավորությամբ, թերեւս երկրորդական է:Փաստն այն է, որ ներկայում, առնվազն տեղեկատվա-քարոզչական մակարդակում Կարեն Կարապետյանի դեմքով հարված է հասցվում հայ-ռուսական բարեկամության եւ իրական դաշնակցության հեռանկարին, որ բացվեց ապրիլի պատերազմից հետո, հարյուր զոհերի կյանքի գնով: